CELEX: 62021TN0018
Language: hr
Date: 2021-01-16 00:00:00
Title: Predmet T-18/21: Tužba podnesena 16. siječnja 2021. – Be Smart/Komisija

8.3.2021   
            
            
               HR
            
            
               Službeni list Europske unije
            
            
               C 79/35
            
         
      Tužba podnesena 16. siječnja 2021. – Be Smart/Komisija
      (Predmet T-18/21)
      (2021/C 79/44)
      Jezik postupka: talijanski
      
         Stranke
      
      
         Tužitelj: Be Smart Srl (Rim, Italija) (zastupnici: F. Satta, G. Roberti, A. Romano i I. Perego, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je Komisija povrijedila obveze koje ima na temelju članaka 107. i 108. UFEU-a, članka 41. Povelje Europske unije o temeljnim pravima, te članka 12. stavka 1. i članka 15. stavka 1. Uredbe (EU) 2015/1589 jer nije donijela nikakvu odluku u smislu članka 4. Uredbe (EU) 2015/1589, konkretno o pokretanju postupka na temelju članka 108. stavka 2. UFEU-a u vezi s prijavom koju je tužitelj podnio 15. listopada 2014. (SA.39639);
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      Predmetna tužba podnesena je na temelju članka 265. UFEU-a i njome se traži da se utvrdi da je Komisija nezakonito propustila očitovati se o prijavi koju je društvo Be Smart S.r.l. podnijelo 15. listopada 2014., registriranoj pod brojem SA.39639, predmet koje su dvije nezakonite mjere državne potpore donesene u korist Consorzija Interuniversitario Cineca.
      U prilog svojoj tužbi tužitelj tvrdi da je Komisija povrijedila obvezu djelovanja koja proizlazi iz odredbi o nezakonitim državnim potporama, jer nije ništa poduzela nakon što je primila poziv na djelovanje i jer nije zauzela nikakav stav o prijavi podnesenoj 15. listopada 2014. Također tvrdi da je Komisija povrijedila temeljno načelo dobre uprave predviđeno člankom 41. Povelje Europske unije o temeljnim pravima.